als_Latn dik_Latn sag_Latn
Në qoftë se nuk jeni kontrolluar për të parë nëse jeni të imunizuara nga infeksionet e ndryshme para shtatzënisë suaj të parë, sigurohuni ta bëni këtë tani (mjafton një analizë e thjeshtë e gjakut). Në qoftë se nuk jeni imunizuar, do t’ju duhet të vaksinoheni meqenëse marrja e disa infeksioneve gjatë shtatzënisë mund të jetë shumë e rrezikshme. Gjithashtu, disa prej vaksinimeve të rekomanduara mund të kërkojnë të prisni disa muaj e më pas të përpiqeni të mbeteni shtatzënë.
Shkoni tek dentist-i për t’u siguruar që nuk keni ndonjë dhëmb të kalbur apo ndonjë sëmundje të mishrave të dhëmbëve, siç është peri-odontit. Shëndeti i mishrave të dhëmbëve tuaja mund të ndikojë në lindjen e fëmijës. Dhe mbani mend, edhe pse dhëmbët tuaj mund të kenë qenë shumë të mirë gjatë shtatzënisë tuaja të parë, gjendja mund të ketë ndryshuar qysh atëherë.
Bisedoni me mjekun tuaj obstetër gjinekolog për planet që keni për fëmijën e dytë. Gjeni nëse mjekimet që jeni duke marrë janë në rregull t’i përdorni gjatë shtatzënisë tuaj të dytë (ndryshe duhet të keni një plan tjetër mjekimi). Gjithashtu, kërkojini mjekut t’ju ekzaminoj për ndonjë sëmundje të transmetuar seksualisht. Mbani mend, këtë herë nuk mund ta merrni me mend që gjendja juaj shëndetësore do të jetë e njëjtë si edhe herën e parë.
Faqja: 1 2 3 4
als_Latn als_Latn als_Latn als_Latn